Acht Stücke für Flöte allein er et soloværk uden opusnummer for tværfløjte skrevet af Paul Hindemith i 1927. Værket er en del af det internationale fløjterepertoire og enkelte stykker bruges også i forbindelse med diverse eksaminer, herunder 1. og 2. stykke til ABRSMs niveau 5. Værket er fra samme år, som Hindemith blev ansat som underviser i komposition ved Berlin Hochschule für Musik. Det er tilegnet den danske amatørfløjtenist Paul Hagemann.